У новембру 1950. године, авиони МиГ-15 су уведени у борбу за престиж у ваздушном простору Корејског ратишта. У овим борбама, МиГ-15 је био супериорнији од противничког авиона F-86 Сејбр. Био је агилнији, с бољим перфомансама, посебно у вертикалном маневру. Показао је мањи радијус заокрета, већу брзину пењања, на свима висинама лета. Поседовао је већи плафон и већу брзину у хоризонталном лету, изнад висина од 10.670 -{m}-. Ове карактеристике су потпуно изненадиле америчке војне стручњаке и конструкторе авиона.